《客怀三首 其一》
明代·江源

宦情羁思共凄凄，久客将归失路蹊。

人世几回伤往事，是非千载逐芳泥。

闲过绮陌寻高寺，悔别青山忆旧溪。

山上有山归未得，一封书寄数行啼。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。